Diari Oficial de la Generalitat Valenciana


Sumari del DOGV 4067, del 20-08-2001 (2001/8338)

ORDRE de 13 d'agost de 2001, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar diverses ajudes de foment de l'economia social per a l'exercici 2001, regulades per l'ordre de 29 de desembre de 2000, de la Conselleria d'Economia, Hisenda i Ocupació, per la qual s'establixen les bases reguladores i el procediment general per a la concessió de subvencions de foment de l'economia social.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4067

Data del DOGV
:   20-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/8338


Data del document
:   13-08-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * mutualitat social
    * suport econòmic
    * cooperativa
    * ajuda pública
    * economia social
    * ajuda a l'ocupació
    * societat sense fins de lucre
    * universitat

ORDRE de 13 d'agost de 2001, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar diverses ajudes de foment de l'economia social per a l'exercici 2001, regulades per l'ordre de 29 de desembre de 2000, de la Conselleria d'Economia, Hisenda i Ocupació, per la qual s'establixen les bases reguladores i el procediment general per a la concessió de subvencions de foment de l'economia social. [2001/8338]
  
L'Ordre de 17 d'abril de 2001, de la Conselleria d'Economia, Hisenda i Ocupació (DOGV núm. 3.987, de 26 d'abril de 2001) va donar publicitat a les línies de crèdit i a l'import global màxim destinat a atendre, en l'any 2001, les ajudes destinades al foment de l'ocupació.
  
La Llei 12/2000, de 28 de desembre, de Pressupostos de la Generalitat Valenciana per a l'any 2001 (DOGV núm. 3.907, de 29 de desembre), inclou en el capítol de transferències corrents del programa 322.10 €Foment de l'Ocupació i de l'Economia social?, entre d'altres, determinades línies de subvenció finançades per fons procedents de l'INEM.
  
Posteriorment, mitjançant l'Ordre de 26 de març de 2001 del Ministeri de Treball i Afers Socials (BOE d'11 d'abril de 2001), es distribuïxen territorialment per a l'exercici econòmic vigent les subvencions de Foment de l'Ocupació, establint la possibilitat en l'Annex I, de redistribució de les mateixes entre els diferents programes d'ocupació, segons les necessitats de gestió i en funció de les característiques dels col·lectius a atendre. A conseqüència d'allò i per Resolució de la Conselleria d'Economia, Hisenda i Ocupació, es proposa una generació de crèdit en el programa 322.10 €Foment de l'Ocupació i l'Economia Social?, capítol IV, referent a l'expedient de modificació pressupostària 06.010/01-142, de manera que determinades línies de subvenció patixen modificacions en les seues dotacions pressupostàries.
  
Tanmateix, existix un saldo disponible en la línia T0219000 per import de 3.375.000 pessetes en concepte de fons propis no condicionats de la Generalitat Valenciana, destinada a finançar les ajudes per la integració sociolaboral en entitats d'economia social, establixes en l'ordre de 29 de desembre de 2000, de la Conselleria d'Economia, Hisenda i Ocupació, assenyalada anteriorment.
  
També existix un saldo disponible de 4.000.000 pessetes en la línia T2242000 destinada a atendre les ajudes destinades a la inversió en actius fixos en empreses d'economia social, establertes en l'ordre de 29 de desembre de 2000, de la Conselleria d'Economia, Hisenda i Ocupació.
  
Per tot això, i d'acord amb allò disposat en l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, mitjançant una ordre es donarà publicitat a les línies de subvenció que financen la concessió d'ajudes de naturalesa corrent o de capital, i a l'import global que s'hi destine.
  
En virtut de tot això, i de conformitat amb allò disposat en l'article 35 de la Llei 5/1983, de 30 de desembre, de Govern Valencià i l'article 47 de la Llei d'Hisenda Pública de la Generalitat Valenciana,
  
ORDENE
  
Article únic
  
S'amplia la dotació econòmica destinada a finançar els programes d'ajudes al foment de l'ocupació per a l'exercici 2001, de conformitat amb l'establert en la Llei 12/2000, de 28 de desembre de 2000, a càrrec de la secció 06 programa 322.10, en les línies i imports següents:
  
a) Les ajudes destinades a la integració sociolaboral de desocupats en empreses d'economia social per a l'any 2001, regulades en el capítol I, Títol II de l'Ordre de 29 de desembre de 2000, de la Conselleria d'Economia, Hisenda i Ocupació (DOGV núm. 3.925, de 25 de gener de 2001), es finançaran a càrrec del capítol IV, línia T0219000, amb un import global màxim de 602.292.553 pessetes, la qual cosa suposa un increment de 99.122.021 pessetes respecte a la dotació anterior. De la dotació global, 573.411.637 pessetes són finançades amb Fons Social Europeu.
  
b) Les ajudes destinades a la inversió en actius fixos en empreses d'economia social per a l'any 2001, regulades en el capítol III, Títol II de l'Ordre de 29 de desembre de 2000, de la Conselleria d'Economia, Hisenda i Ocupació (DOGV núm. 3.925, de 25 de gener de 2001), es finançaran a càrrec del capítol VII, línia T2242000, amb un import global màxim de 119.163.144 pessetes, la qual cosa suposa un increment de 4.000.000 pessetes respecte a la dotació anterior.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 13 d'agost de 2001
  
El conseller d'Economia, Hisenda i Ocupació,
  
VICENTE RAMBLA MOMPLET